Document ID: 32006R0153

KOMMISSIONENS FORORDNING (EF) Nr. 153/2006
af 27. januar 2006
om ændring af forordning (EF) nr. 1819/2005 om vedtagelse af en plan for tildeling til medlemsstaterne af midler, der skal afholdes over 2006-budgettet, og som skal dække udgifterne til levering af levnedsmidler fra interventionslagre til de socialt dårligst stillede personer i Fællesskabet
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3730/87 af 10. december 1987 om almindelige regler for levering til visse organisationer af levnedsmidler fra interventionslagre med henblik på uddeling til de socialt dårligst stillede personer i Fællesskabet (1), særlig artikel 6,
under henvisning til Rådets forordning (EF) nr. 2799/98 af 15. december 1998 om den agromonetære ordning for euroen (2), særlig artikel 3, stk. 2, og
ud fra følgende betragtninger:
(1)
I henhold til artikel 2 i Kommissionens forordning (EØF) nr. 3149/92 af 29. oktober 1992 om gennemførelsesbestemmelser for levering af levnedsmidler fra interventionslagre til de socialt dårligst stillede personer i Fællesskabet (3) blev der ved Kommissionens forordning (EF) nr. 1819/2005 (4) vedtaget en tildelingsplan, som skal finansieres af midler fra 2006-budgettet. I planen fastsættes det bl.a. for hver af de medlemsstater, der deltager i aktionen, hvilke finansielle midler der maksimalt stilles til rådighed til gennemførelse af deres del af planen, hvilke mængder af hvert produkt, der kan udtages fra interventionsorganernes lagre, og hvilke bevillinger der kan ydes til opkøb på markedet af visse produkter.
(2)
For at tage hensyn til Grækenlands særlige behov bør planen for 2006 ændres for at tillade udtagning af ris som betaling for korn og kornbaserede produkter, jf. artikel 4, stk. 1, litra b), fjerde afsnit, i forordning (EØF) nr. 3149/92. Den mængde ris, som oprindelig blev tildelt Grækenland, jf. bilag I til forordning (EF) nr. 1819/2005, bør derfor ændres tilsvarende.
(3)
Forordning (EF) nr. 1819/2005 bør derfor ændres i overensstemmelse hermed.
(4)
Foranstaltningerne i denne forordning er i overensstemmelse med udtalelse fra alle de berørte forvaltningskomitéer -
UDSTEDT FØLGENDE FORORDNING:
Artikel 1
I bilag I til forordning (EF) nr. 1819/2005 foretages følgende ændringer:
1)
litra b) erstattes af teksten i bilag I til nærværende forordning
2)
teksten i bilag II til nærværende forordning indsættes som litra c).
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. januar 2006.

Labels: 17
5
0
3
18